Leergereed, Skoolgereed - 'n Praktiese Gids Vir Ouers En Versorgers (Afrikaans, Paperback)
Melodie De Jager 1
Wetenskaplike feite: 'n Kind se eerste ses jaar skryf die draaiboek vir sy hele skoolloopbaan. Daar is 'n direkte verband tussen 'n kind se selfbeeld en sy vermoe om maklik op skool te leer. Hierdie boek is 'n praktiese gids om ouers, onderwysers en versorgers te help om 'n wakende oog op 'n kind se ontwikkeling te hou en dit te bevorder - sy lyfie (fisieke), sy hart (emosionele en sosiale) en sy brein (kognitiewe/intellektuele). Dis nie bloot 'n skoolgereedheids-afmerklys nie, maar 'n padkaart wat rooi ligte laat flikker as daar ontwikkelingsprobleme is, en goen ligte helder laat skyn wanneer die vaardighede wat hier besprek word een na die ander bemeester word. Rooi ligte beteken ook nie dat alles verlore is nie, maar dat professionele hulp ingeroep kan word om ontwikkelingskrakies te oorkom en seker te maak dat elke kind 'n sterk fondament het. Leergereed, skoolgereed sluit hope praktiese wenke en raad in, asook 'n volledige woordelys wat die terminologie op rapporte en toetsuitslae verduidelik sodat dit vir ouers sal sin maak. Hiedie boek is die ideale metgesel vir Speel Leer Slim om jou te help om jou kind se vormingsjare as avontuur te beleef - met klinkende sukses.
Kry Balans in Jou Lewe - Praktiese Wenke Vir Werkende Ma's (Afrikaans, Paperback)
Elke werkende ma het vinnige, doeltreffende maniere nodig om al haar rolle te vervul sonder dat sy haarself en haar persoonlike behoeftes in die proses afskeep. Hierdie titel bied jou 'n toeganklike raamwerk om balans en wanbalans te verstaan, maklike maniere om te bepaal wat jy moet doen om beter balans te skep, en praktiese tegnieke om die balans te handhaaf. Ontdek die unieke manier waarop jy stres ervaar en leer dit hanteer. Ontwikkel meganismes om wanbalans te herstel. Maak die meeste van jou tyd en inspanning. Gebruik praktiese idees om verskeie take gelyk te verrig.
Vrouekeur kreatiewe & inspirerende jaarbeplanner (Afrikaans, Paperback)
Janine Bevolo-Manders, Rina Burger
Vrouekeur is 'n populere gesinstydskrif wat elke week 'n inspirerende rubriek deur Janine Bevolo-Manders publiseer. Die rubrieke het 'n Christelike inslag en bied raad, hoop en inspirasie. Die Vrouekeur kreatiewe & inspirerende jaarbeplanner bestaan uit 'n versameling van Janine se boodskappe, verpak in die vorm van 'n nuttige jaarbeplanner met oorspronklike illustrasies deur Rina Burger, 'n plaaslike kunstenaar, en illustreerder van die blitsverkoper ROUGE, inkleurboek vir grootmense. Dames kan boek hou van hulle afsprake, vriende en familie se verjaarsdae, sowel as om inspirasie te ontvang en hul kreatiwiteit uit te leef deur die pragtige verbeeldingryke illustrasies in die boek in te kleur. Inkleur vir grootmense is tans baie gewild! Nie net is dit 'n heerlike, verslawende, kreatiewe tydverdryf nie, maar dit het ook terapeutiese waarde.